आँख मिचोली (2023 फ़िल्म)

आँख मिचोली भारतीय हिन्दी हास्य फ़िल्म है। ये फ़िल्म सन् 2023 में जारी की गयी। इसका निर्देशन उमेश शुक्ला ने किया है और इसका निर्माण आशीष वाघ व उमेश शुक्ला ने मैरी गो राउंड स्टूडियो और कल्वर मैक्स एंटरटेनमेंट के बैनर तले किया है। यह फ़िल्म एक बेमेल परिवार के इर्द-गिर्द घूमती है और इसमें परेश रावल, अभिमन्यु दासानी और मृणाल ठाकुर मुख्य अभिनय भूमिका में हैं। ये फ़िल्म 3 नवंबर 2023 को रिलीज़ हुई थी और इसे समालोचकों से नकारात्मक समीक्षा मिली थी। यह बॉक्स-ऑफ़िस पर पूर्णतः असफल रही थी।

कलाकार
 परेश रावल – नवजोत सिंह
 अभिमन्यु दासानी – रोहित पटेल
 मृणाल ठाकुर – पारो सिंह
 शरमन जोशी – युवराज सिंह
 अभिषेक बनर्जी – हरभजन सिंह
 दिव्या दत्ता बिल्लो कौर – युवराज की पत्नी
 दर्शन जरीवाला – रोहित के मामा
 ग्रुशा कपूर – रोहित की मामी
 विजय राज भट्टी – जौहरी
 वृषाली – चैताली की बहन

निर्माण
फरवरी 2020 में कल्वर मैक्स एंटरटेनमेंट द्वारा फ़िल्म बनाने की घोषणा की गई थी और उसी समय अभिमन्यु दासानी और मृणाल ठाकुर के मुख्य अभिनय भूमिका में होने की भी घोषणा की थी। फिल्म की मुख्य फोटोग्राफी कोविड-19 महामारी के दौरान पटियाला में पूरी की गई। फ़िल्म का मोशन पोस्टर 19 जुलाई 2021 को जारी किया गया था। शुरुआत में 2021 में रिलीज करने की योजना बनाई गई, लेकिन कोविड-19 महामारी के कारण आंख मिचोली को सन् 2022 की गर्मियों तक के लिए टाल दिया गया।

 सन्दर्भ 

बाहरी कड़ियाँ


श्रेणी:भारतीय हास्य फ़िल्में